
RAPORT DE SPECIALITATE 

Privind modificarea HCL nr.18/30.01.2018 pentru aprobarea actualizării Devizului General pentru obiectivul de investiții “Reabilitare Podul Eroilor”
            Având în vedere Expunerea de motive nr. SC2018 –              /      .05.2018 a Primarului Municipiului Timișoara și Proiectul de hotărâre privind aprobarea actualizării Devizului General pentru obiectivul de investiții “Reabilitare Podul Eroilor”;
            Facem următoarele precizări:
             Prin HCL nr. 345/31.07.2015 a fost aprobat Studiul de Fezabilitate pentru obiectivul de investitii “Reabilitare Podul Eroilor”. Valoarea totala a investitiei a fost estimată, conform devizului general al investiției, la 5.878,800 mii lei, respectiv 1.327,972 mii Euro, sursa de finanțare provenind în totalitate de la bugetul local. 

                În temeiul art. 9 alin. 2  diu OUG nr.28/2013, pentru aprobarea Programului național de dezvoltare locală, cu modificările și completările ulterioare, a fost aprobat OMDRAFPE nr. 3469/28.06.2017 privind aprobarea listei obiectivelor de investiții și sumele alocate acestora pentru finantarea Programului național de dezvoltare locală, pentru județul Timiș, în perioada 2017 - 2020. Conform listei aprobate, municipiul Timișoara beneficiază de finanțare prin PNDL 2017-2020 pentru 6 obiective, printre care și “Reabilitare Podul Eroilor”.


Ținând cont de modificarea cotei de TVA, de obținerea tuturor avizelor solicitate prin Certificatul de Urbanism, de valoarea contractului de servicii de asistență tehnică prin diriginți de șantier, prin HCL nr. 18/30.01.2018 a fost aprobat devizul general actualizat,  la o valoare de 5.632,58698 mii lei, cu TVA, din care C+M 4.962,72430mii lei, cu TVA.
Ca urmare a atribuirii contractului de execuție lucrări nr. 40/30.03.2018, asocierii SC Superconstruct SRL și SC Pod Construct SRL la valoarea de 3.101.866,55 lei, conform ghidului de implementare al Programului național de dezvoltare locală și prevederilor Ordinului nr.1851/2013 din 9 mai 2013 ***republicat privind aprobarea Normelor metodologice pentru punerea în aplicare a prevederilor Ordonanţei de urgenţă a Guvernului nr. 28/2013 pentru aprobarea Programului naţional de dezvoltare locală, este necesară o nouă actualizare a devizului general.

În urma actualizării devizului general, valoarea totală a investiției este de 4.135,77911 mii lei, cu TVA, din care C+M 3.691,22119 mii lei, cu TVA. 

 În concluzie, ţinând cont de cele arătate mai sus, propunem modificarea HCL nr.18/30.01.2018 pentru aprobarea actualizării Devizului General pentru obiectivul de investiții “Reabilitare Podul Eroilor”, cu caracteristicile principale și indicatorii tehnico-economici, prevazuți în  anexă.

Având în vedere prevederile legale expuse în prezentul raport, apreciem că Proiectul de hotărâre privind modificarea HCL nr.18/30.01.2018 pentru actualizarea Devizului General pentru obiectivul de investitii “Reabilitare Podul Eroilor”, îndeplineşte condițiile pentru a fi supus dezbaterii și aprobării plenului consiliului local. 

